অমিতাভের সঙ্গে পীযূষ গঙ্গোপাধ্যায়, পীযূষের অকাল প্রায়াণের অনেক আগে এই ছবি তোলা হয়েছিল 
আরও পড়ুন... 
পথ দুর্ঘটনায় মৃত কালিকাপ্রসাদ, গুরুতর আহত দলের বাকি সদস্যরাও 
অপ্রত্যাশিত খবরে স্তম্ভিত সবাই। বাংলার শিল্পীদের প্রতিক্রিয়া
২০১৫ সালের পুজোর সময়। আকচমকাই স্তব্ধ হয়ে গিয়েছিল বাঙালি সংস্কৃতি মহল। সপ্তমির দিন গাড়ি চালিয়ে বাড়ি ফিরছিলেন জনপ্রিয় অভিনেতা পীযূষ গঙ্গোপাধ্যায়। লরির পিছন থেকে পাশ কাটাতে গিয়ে সামনে থেকে আসা বাসের মুখে পড়ে গিয়েছিল পীযূষের গাড়ি। ঘটনাটি ঘটেছিল কোনা এক্সপ্রেসওয়ের উপরে সাঁতরাগাছি ফ্লাইওভারের ওঠার সময়। একাধিক অঙ্গ বিকল হয়ে গিয়েছিল পীযূষের। দিন কয়েক পরেই মারা গিয়েছিলেন তিনি। 

ঋতুপর্ণ ঘোষ
২০১৩ সালের ৩০ মে। আচমকাই সোশ্যাল মিডিয়ায় তোলপাড়। বাংলা সংবাদমাধ্যমের জনৈক সাংবাদিকের ছোট্ট একটা ফেসবুক পোস্টে হকচকিয়ে গিয়েছিল বাংলা। এই ফেসবুক পোস্টটির মাধ্যমে জানা গিয়েছিল যে ‘ঋতুপর্ণ ঘোষ আর নেই’। শোকস্তব্ধ হয়ে গিয়েছিল বাংলা চলচ্চিত্র জগত। মাত্র ৪৯ বছর বয়সে ঋতুর প্রয়াণে চটকাটা ভাঙিয়ে উঠতে সময় লেগেছিল চলচ্চিত্রপ্রেমী বাঙালির। 

প্রসেনজিৎ-এর সঙ্গে কুণাল মিত্র
২০০৯ সালে ‘উৎসবের রাত্রি’ নামে একটি টেলিসিরিয়ালের অভিনয় চলছিল টালিগঞ্জের একটি স্টুডিওতে। হঠাৎ-ই বুকে ব্যাথ্যা ওঠে সিরিয়ালের লিড অভিনেতা কুণাল মিত্রের। কিছু বুঝে ওঠার আগেই সেটের মধ্যেই শেষনিঃশ্বাস ত্যাগ করেন কুণাল। সেসময় তাঁর বয়স ছিল ৪৪। স্তব্ধ হয়ে গিয়েছিল বাংলা সংস্কৃতি মহল। 
২০০৫ সাল। রানিগঞ্জে যাত্রা অনুষ্ঠান করে কলকাতায় ফিরছিলেন যাত্রা সাম্রাজ্ঞী বীনা দাশগুপ্ত। ভোরবেলায় বীনা দাশগুপ্তর গাড়ি বর্ধমানে গোদায় একটি ট্রাকে ধাক্কা মারে। ৫২ বছরের বীনার সঙ্গে মৃত্যু হয়েছিল সনাতন কোলে নামে ৪২ বছরের এক ব্যক্তির। 
 
বাংলা ছবির ‘রানি’ বলে খ্যাত মহুয়া রায়চৌধুরীর মৃত্যুও ছিল প্রচণ্ডভাবেই আকস্মিক। যদিও, তাঁর মৃত্যু আজও রহস্যে মোড়া। যার মিমাংসা আজও হয়নি। যদিও, এক সাদা-মাটা ব্যাখ্যায় দাবি করা হয়েছিল দুধ গরম করতে গিয়ে আগুনে পুড়ে গিয়েছিলেন বাংলা চলচ্চিত্রের সেসময় শীর্ষে থাকা নায়িকা। মহুয়ার মৃত্যু রহস্য আজও বাঙালি মনকে নাড়া দেয়। ৮০-র দশকে ঘটে যাওয়া এই ঘটনায় সেসময় বাংলা সংস্কৃতি জগত তোলপাড় হয়ে গিয়েছিল। দীর্ঘদিন সংবাদমাধ্যম থেকে ঘরোয়া আড্ডাতেও থাকত মহুয়ার মৃত্যুকাহিনি।